6.4.2022
FI
Euroopan unionin virallinen lehti
C 152/109
3.14 Ratkaisua vaatii myös kysymys siitä, millaisin ehdoin EU:n ulkopuoliset vihreiden joukkolainojen liikkeeseenlaskijat pääsevät EU:n pääomamarkkinoille ja päinvastoin.
Eri lainkäyttöalueilla sovellettavia luokitusjärjestelmiä tulee siis yhdenmukaistaa maailmanlaajuisesti.
Tässä on syytä hyödyntää kestävän rahoituksen kansainvälistä foorumia IPSF:ää, jolla poliittiset päättäjät voivat käydä vuoropuhelua ja jonka yleisenä tavoitteena on saada ohjattua yhä enemmän yksityistä pääomaa ympäristön kannalta kestäviin investointeihin.
IPSF:n kautta pyritään edistämään yksityisen pääoman saantia ympäristön kannalta kestäviin investointeihin.
IPSF tarjoaa näin ollen poliittisille päättäjille foorumin käydä monenvälistä vuoropuhelua, joka tähtää siihen, että sijoittajien olisi helpompi löytää ja hyödyntää tilaisuuksia tehdä kestäviä investointeja, jotka edistävät aidosti ilmasto- ja ympäristötavoitteiden saavuttamista.
Luokitusjärjestelmien yhdenmukaistamisesta tulisi keskustella ja sopia tällä foorumilla.
3.15 Kuten edellä todetaan, ESMAlla olisi EU:n pääomamarkkinoiden valvojana ratkaiseva rooli sen varmistamisessa, että ehdotettua standardia sovelletaan mahdollisimman käytännönläheisesti.
Tämä edellyttäisi ESMAn osaamispääoman ja valmiuksien kehittämistä eurooppalaisten vihreiden joukkolainojen arvioijien valvojana.
Komissio vahvistaa pätevyyttä ja avoimuutta koskevat kriteerit, ja ESMA saa tästä vankan perustan.
Komitea katsoo, että ESMAn kehitettyä valmiuksiaan se voisi aikanaan antaa tukea vastaaville elimille EU:n ulkopuolella, jotta nämä voivat soveltaa samanlaisia standardeja.
Näin EU:n sijoittajien olisi helpompi hyödyntää kehittyviä markkinoita.
3.16 Lisäksi on otettava huomioon, että EU:n siirtyminen vähähiiliseen talouteen edellyttää paljon enemmän rahoitusta kuin NextGenerationEU-välineestä on saatavilla.
Yksityisellä sektorilla on jo oma roolinsa tässä siirtymässä, mutta sitä on kasvatettava vielä huomattavasti.
Ehdotettu eurooppalaisia vihreitä joukkolainoja koskeva standardi olisikin omiaan edistämään vasta kehityksensä alussa olevia vihreiden joukkolainojen markkinoita ja saamaan niille uusia liikkeeseenlaski­ joita sen lisäksi, että se helpottaisi rajatylittävää varainhankintaa pääomamarkkinoilla.
Ehdotettu vihreitä joukkolainoja koskeva standardi olisi viime kädessä hyväksi myös potentiaalisten liikkeeseenlaskijoiden ja sijoittajien maineelle ja vahvistaisi näiden tahojen sitoutumista kestävään kehitykseen ja ympäristötavoitteisiin, jotka liittyvät ilmastonmuutoksen hillintään, ilmastonmuutokseen sopeutumiseen, vesivarojen ja merten luonnonvarojen kestävään käyttöön ja suojeluun, kiertotalouteen siirtymiseen, kierrätykseen, jätteen synnyn ehkäisemiseen, ympäristön pilaantumisen ehkäisemiseen ja torjuntaan sekä terveiden ekosysteemien suojeluun.
Asiaan liittyvistä sosiaalisista ja ympäristötavoitteista tulisi näin osa kaikkia yritysstrategioita.
Myös rahoitustuotteiden EU-ympäristömerkinnän edistäminen ja byrokratian minimointi auttaisivat yksityisiä yrityksiä omaksumaan tällaisia strategioita.
3.17 ETSK odottaa sijoittajien valitsevan ajan mittaan eurooppalaisia vihreitä joukkolainoja koskevan standardin, sillä sen avulla varmistetaan, että varoja käytetään luokitusjärjestelmän mukaisesti, mikä puolestaan helpottaa sijoittajarapor­ toinnin vaatimuksia.
Tavoitteena pitäisikin olla, että ehdotettu vihreitä joukkolainoja koskeva standardi otetaan käyttöön EU:n laajuisesti, olipa kyse sitten yksityisestä tai julkisesta sektorista.
3.18 ETSK toivoo tässä yhteydessä, että jo liikkeeseen laskettuja vihreitä joukkolainoja voitaisiin jatkaa vanhaan tapaan ehdotetun standardin tultua voimaan ja että standardia sovellettaisiin aikanaan myös NextGenerationEU-joukkolainoihin.
Komitea uskoo vakaasti, että luokitusjärjestelmää noudattavat vihreät joukkolainat edistäisivät ympäristötavoitteiden saavuttamista.
Komitea odottaa eurooppalaisia vihreitä joukkolainoja koskevan standardin myös lisäävän sijoittajien kiinnostusta tällaisia investointeja kohtaan ja myötävaikuttavan vihreiden joukkolainojen markkinoiden kehitykseen.
Vaikka tämä on hyvä uutinen liikkeeseenlaskijoille ja sijoittajille, ETSK varoittaa edellä mainituista haasteista.
3.19 Olettaen, että ehdotus hyväksytään sellaisenaan, myöhemmin olisi mielenkiintoista selvittää, i) missä määrin sijoittajat EU:ssa ja sen ulkopuolella vaativat liikkeeseenlaskijoita mukautumaan ehdotettuun standardiin vai johtaako ehdotus EU:n ja muun maailman vihreiden joukkolainamarkkinoiden eriytymiseen ja ii) miten eurooppalaisia vihreitä joukkolainoja koskevan standardin ehdotettu käyttöönotto vaikuttaa vihreiden joukkolainojen markkinoiden kehitykseen EU:ssa ja sen ulkopuolella.
3.20 Komitea pitää tätä erityisen tärkeänä, koska EU ei pysty vastaamaan ilmastonmuutoksen kaltaisiin ympäristö­ haasteisiin yksin.
Ilman edes jonkintasoista yhteisymmärrystä luokitusjärjestelmien yhdenmukaistamisesta kolmansien maiden kanssa on epätodennäköistä, että komission ehdottamasta vapaaehtoisesta vihreitä joukkolainoja koskevasta standardista tulee vihreiden joukkolainojen maailmanmarkkinoiden standardia.
Tämä johtaisi hajanaisiin pääomamarkki­ noihin, joilla kolmansien maiden liikkeeseenlaskijat eivät luultavasti ota käyttöön komission ehdottamia standardeja.
Tämä puolestaan voisi tyrehdyttää rahoitusvirrat, joita valtavien ympäristöhaasteiden, erityisesti ilmastonmuutoksen, ratkaise­ miseksi tarvitaan.